पारदी गिरोह से शहर की पांच चोरियों का खुलासा
उज्जैन | कोतवाली थाना अंतर्गत निजातपुरा में तीन-चार माह के बीच हुई सात चोरी की वारदातों में से पुलिस ने पांच का खुलासा बुधवार को किया। वारदातों में पारदी गिरोह पकड़ाया है, जिसमें महिलाएं भी शािमल हैं।
एएसपी अमरेंद्र सिंह ने बताया 18 से 27 दिसंबर के बीच बाबूसिंह रघुवंशी निवासी निजातपुरा के घर से सीसीटीवी फुटेज मिले, जिसमें एक महिला एलईडी ले जाते दिख रही है। पुलिस ने संदिग्ध महिला पूजा पारदी निवासी जूना मिल की चाल को हिरासत में लिया। उसने शंकर सेट्टी निवासी गणेश कॉलोनी जयसिंहपुरा एवं श्यामूड़ी एवं पंवार पारदी निवासी मकोड़िया आम नाका के साथ पांच स्थानों पर चोरी करना कबूल किया है। पूजा के साथ तस्दीक में 3 अक्टूबर को हुकूमसिंह पाटीदार निवासी क्षीरसागर, 25 नवंबर को नरेश जैन निवासी मेट्रो टॉकीज के पास, 4 दिसंबर को वर्धमान जैन निवासी माेहन टॉकीज के सामने, 26 दिसंबर को ब्रजेश बैस निवासी निजातपुरा एवं 18 से 27 दिसंबर के बीच बाबूसिंह रघुवंशी निवासी इमली गली निजातपुरा के यहां चोरी करना कबूल किया है। पुलिस ने गिरोह से एलईडी टीवी, सेटअप बॉक्स सहित 4 लाख नगद व सोने चांदी के जेवरात सहित करीब 5 लाख का माल बरामद किया है। पंवार पारदी पुलिस गिरफ्त में नहीं आया है। पुलिस ने पूजा, शंकर एवं श्यामूड़ी पारदी को गिरफ्तार कर अन्य वारदातों का पता लगा रही है।
पुलिस गिरफ्त में चोर गिरोह।
hin_Deva hin_Deva hin_Deva bho_Deva